cyanic-selkie/wikianc huggingface dataset:
Ջոն Լյութեր Լոնգ
Կենսագրություն
Ջոն Լյութերը ծնվել է Փենսիլվանիա նահանգի Հանովեր քաղաքում, ընդունվել է Ֆիլադելֆիայի փաստաբանական միություն 1881 թվականի հոկտեմբերի 29-ին և դարձել փաստաբան։ 1882 թվականի հունվարի 17-ին նա ամուսնացել է Մերի Ջեյն Սպրենքլի հետ։ Ջոն Լյութեր Լոնգը մահացել է 66 տարեկան հասակում 1927 թվականի հոկտեմբերի 31-ին՝ կյանքի վերջին երկու ամիսն անցկացնելով Նյու Յորքի Քլիֆթոն Սպրինգս քաղաքի առողջարանում։ 1927 թվականի նոյեմբերի 1-ի «Նյու Յորք Թայմսը» մեջբերել է նրա իսկ խոսքն իր մասին՝ որպես «սենտիմենտալիստ և ֆեմինիստ և հպարտ դրանով» ։
Ծվծվուկ Մեյերի
Պահպանություն
Մեկ պոպուլյացիան պահպանվում է «Խոսրովի անտառ» պետական արգելոցի տարածքում ։
Ջոն Լյութեր Լոնգ
Կենսագրություն
Դեյվիդ Բելասկոյի հետ նա գրել է «Ադրեա» չորս ակտով պիեսը, որում խաղացել է տիկին Լեսլի Քարթերը, և որի 123 ներկայացում է տրվել Բելասկոյի թատրոնում ։ Նրա մեկ գործողությունը՝ «Դոլչե», բեմադրվել է Մանհեթենի թատրոնում 1906 թվականի ապրիլի 24-ին, որում խաղացել է Միննի Մադեռն Ֆիսկեն ։
Արտաքին հղումներ
Կատեգորիա:Ամերիկացի իրավաբաններ Կատեգորիա:Ամերիկացի գրողներ Կատեգորիա:Ամերիկացի փաստաբաններ
Ծվծվուկ Մեյերի
Ծանոթագրություններ
Կատեգորիա:Վտանգված տեսակներ Կատեգորիա:Սերմնավոր բույսեր Կատեգորիա:Ծածկասերմեր Կատեգորիա:Մեխակազգիներ Կատեգորիա:Բազմամյա բույսեր Կատեգորիա:ՀՀ Կարմիր գրքում գրանցված բույսեր
Քինգ Բեգոտ
Ուիլյամ Քինգ Բեգոտ (William King Baggot;), ամերիկացի դերասան, ռեժիսոր և սցենարիստ։ Նա եղել է համաշխարհային հայտնի կինոաստղ, ով նկարահանվել է անձայն կինոյում։ Բեգոտին անվանել են «ֆիլմերի արքա»։
1909-1947 թվականներին Բեգոտը նկարահանվել է առնվազն 269 ֆիլմում, գրել է 18 սցենար, 1912-1928 թվականներին եղել է 45 ֆիլմի ռեժիսոր։
Կենսագրություն
Ծնվել է Սենտ Լուիսում Միսսուրի նահանգում։ Իրենից բացի ընտանիքում եղել են 6 երեխաներ։
Նրա հայրը ծնվել է Իռլանդիայում, արտագաղթել է Լիմերիկի կոմսությունից, որից հետո 1852 թվականին Սենտ Լուիսում զբաղվել է անշարժ գույքի վաճառքով։
Միջնակարգ դպրոցն ավարտելուց հետո՝ 1984 թվականին, հեռացել է Սենտ Լուիսից և գնացել Չիկագո, որտեղ աշխատել է որպես գրագիր իր հորեղբայր Էդվարդ Բեգոտի մոտ, որը աշխատել է սանտեխնիկայի վաճառքով։ 1899 թվականին նա վերադարձել է Սենտ Լուիս և աշխատել Christian Brothers College-ում՝ հայտնի կաթոլիկ դպրոցում, որտեղ հասցրել է զբաղվել սպորտով, եղել է ֆուտբոլի և բեյսբոլի աստղ և դարձել ֆուտբոլի խմբի ղեկավար։ Միևնույն ժամանակ, նա տոմսեր է վաճառել տեղական բեյսբոլի թիմի խաղերին և որպես ծառայող աշխատել իր հոր անշարժ գույքի գրասենյակում։ Նա մահացել է ինսուլտից 68 տարեկան հասակում՝ Լոս Անջելեսի առողջարանում։ Հուղարկավորության արարողությունը տեղի է ունեցել 1948 թվականի հուլիսի 15-ին։ Նա թաղված է Գոլհոֆի գերեզմանատանը։
1960 թվականին կինոարտադրության մեջ ունեցած ավանդի համար դերասանը արժանացել է աստղի Հոլիվուդի Փառքի ծառուղում։ Նրա աստղը գտնվում է Հոլիվուդյան 6312 բուլվարում ։
Արտաքին հղումներ
Կատեգորիա:Ամերիկացի դերասաններ Կատեգորիա:Ամերիկացի կինոռեժիսորներ Կատեգորիա:Ամերիկացի ֆուտբոլիստներ Կատեգորիա:Ամերիկացի սցենարիստներ Կատեգորիա:Ամերիկացի ռեժիսորներ Կատեգորիա:Հոլիվուդյան փառքի ծառուղի Կատեգորիա:20-րդ դարի ամերիկացի դերասաններ Կատեգորիա:Հոլիվուդյան դերասաններ Կատեգորիա:Ամերիկացիներ իռլանդական ծագմամբ Կատեգորիա:Ամերիկացի տղամարդ թատերական դերասաններ Կատեգորիա:Ամերիկացի տղամարդ կինոդերասաններ
Սետիֆ
Սետիֆ (سطيف, Sétif), քաղաք, Ալժիրի հյուսիս-արևելքում, նույնանուն վիլայեթի վարչական կենտրոնը, որը գտնվում է ծովի մակարդակից մոտ 1096 մ բարձրության վրա։
Քաղաքի կառուցապատումը տիպիկ գաղութային է, սակայն մոտակայքում պահպանվել են հին հռոմեական նեկրոպոլ և բյուզանդական մեծ ամրոցի ավերակներ։ Այստեղ է հիմնադրվել ЕС Սետիֆ ֆուտբոլային ակումբը։ Բնակչությունը կազմում է շուրջ 324 հազար մարդ (2013 թվականի տվյալներով)։
Պատմություն
Նումիդիական ծագման քաղաքը հռոմեացիներին հայտնի էր որպես Սիթիֆիս։ 97 թվականին կայսր Ներվան այստեղ է բնակեցրել իր վետերաններին։ Երկու հարյուր տարի անց Սետիֆի շրջանը վարչականորեն բաժանվել է Մավրետանիայից։ Արաբական արշավանքներից հետո քաղաքը կորցրել է իր նախկին նշանակությունը։ 1838 թվականից դարձել է Ֆրանսիայի կայազորի նստավայր և մեծ գյուղատնտեսական շրջանի կենտրոն։
Տրանսպորտ
2018 թվականի մայիսի 8-ին Սետիֆում բացվել է տրամվայի երթևեկությունը։ Բացվել է մեկ գիծ` 22.4 կմ երկարությամբ, 26 կանգառով` երկու ճյուղավորմամբ` մեկը` քաղաքի արևելքում և մյուսը` արևմուտքում գտնվող քաղաքային համալսարանի տարածքում։ Օգտագործվել է 34 Alstom Citadis 402 վագոն։ Փոխադրողը SETRAM ընկերությունն է ։
Ողբերգություն
1945 թվականին տեղի բնակիչների և եվրոպացիների միջև բախումների արդյունքում զոհել է մոտ 100 մարդ։ Ի պատասխան՝ ֆրանսիացիները սկսել են պատժիչ գործողություն, որը հայտնի է որպես Սետիֆի ջարդ։ Ենթադրվում է, որ դրան զոհեր են դարձել տեղի 6000-8000 բնակիչներ։ Ալժիրի նախագահ Աբդել Ազիզ Բութեֆլիկան 1945 թվականին «Սետիֆ» գործողությունն անվանել է ալժիրցիների ցեղասպանության սկիզբը։
Արտաքին հղումներ
Կատեգորիա:Ալժիրի քաղաքներ Կատեգորիա:Հռոմեական գաղութներ Կատեգորիա:Ալժիր Կատեգորիա:Ալժիրի աշխարհագրություն Կատեգորիա:Համալսարանական քաղաքներ Կատեգորիա:Աֆրիկայի քաղաքներ
Ստեպտորամֆուս Չերեպանովի
Ստեպտորամֆուս Չերեպանովի , բարդածաղկավորների ընտանիքին պատկանող ծածկասերմ բույս, որը գրանցված է Հայաստանի Հանրապետության Կարմիր գրքում։
Նկարագրություն
25-55 սմ երկարությամբ միայնակ ցողունով բույս է։ Ցողունային տերևները ամբողջական են, իսկ ծաղկակիրները՝ բարակ։ Սերմիկները էլիպսաձև են, մուգ մանուշակագույն, ամբողջությամբ ծածկված սպիտակ ծծիչանման մազիկներով ։
Տարածվածություն
Հայաստանում աճում է Երևանի («Խոսրովի անտառ» պետական արգելոց) և Դարեղեգիսի (Հորադիս և Խնձորուտ գյուղերի միջև) ֆլորիստիկական շրջաններում։ Աճում է նաև Նախիջևանում ։
Էկոլոգիա
Աճում է ծովի մակարդակից 1400-1800 մ բարձրությունների վրա, միջին լեռնային գոտում, քարաթափվածքներին։ Ծաղկում է հունիս-հուլիսին և պտղաբերում՝ հուլիս-սեպտեմբեր ամիսներին ։
Պահպանություն
Կրիտիկական վիճակում գտնվող տեսակ է, և Հարավային Անդրկովկասի էնդեմիկ։ Տարածման և բնակության շրջանների մակերեսը 10 կմ²-ից պակաս է։ Հայաստանի Կարմիր գրքի առաջին հրատարակության մեջ ընդգրկված չէր։ Ընդգրկված չէ նաև CITES-ի Բեռնի կոնվենցիաների հավելվածներում։
Պոպուլյացիայի մի մասը պահպանվում է «Խոսրովի անտառ» պետական արգելոցի տարածքում ։
Ծանոթագրություններ
Կատեգորիա:Վտանգված տեսակներ Կատեգորիա:Ծածկասերմեր Կատեգորիա:ՀՀ Կարմիր գրքում գրանցված բույսեր
Տուրսին Աբուով
Տուրսին Աբուով (Тұрсын Әбуов, ), խորհրդային ղազախ նկարիչ։ Ղազախստանի արվեստի վաստակավոր գործիչ (1998 թվական)։
Կենսագրություն
Տուրսին Աբուովը ծնվել է Ալմաթիի մարզի Իլիյան շրջանի Թալդիբուլակ աուլում։ Ավարտել է Ալմաթիի Ն. Գոգոլի անվան գեղարվեստական ուսումնարանը (ներկայում՝ Ալմաթիի Օ․ Թանսիկբաևի դեկորատիվ-կիրառական արվեստի քոլեջ), 1976 թվականին` Ղազախստանի Աբայի անվան մանկավարժական ինստիտուտը։ Նրա կինը՝ Գուլնար Սատիբաևան է, զբաղվել է տնային տնտեսությամբ։ Նրանք ունեն երկու դուստր` Սաուլեն (1962 թվական) ու Այժանը (1971 թվական) և երկու որդի` Բախիտժանը (1963 թվական) և Սերիկը (1968 թվական) ։
Արվեստ
Տուրսին Աբուովի նկարներին հատուկ է կոմպոզիցիայի բարդությունը, գույնների պայծառությունը և ազգային կոլորիտը։ «Խոպանի մասին», «Ղազախստան 70-ամյակի առթիվ», Շ. Բիգելդինովի, Շ․ Կուդայբերդի, Կ. Ազերբաևի և մյուսների դիմանկարները։ Աբուովի գեղարվեստական ստեղծագործությունը պահվում են Ղազախստանի պետական թանգարանում, Ղազախստանի նախագահի աթոռանիստում, ինչպես նաև Ռուսաստանում, ԱՄՆում, Գերմանիայում և այլ երկրներում։
Գրականություն
Կատեգորիա:Ղազախ նկարիչներ Կատեգորիա:Խորհրդային նկարիչներ
Թամար Էշել
Թամար Էշել (תמר אשל, ), իսրայելցի նախկին դիվանագետ, քաղաքական գործիչ ։
Կենսագրություն
Թամար Էշելը ծնվել է Լոնդոնում։ Թեև Թամարը ծնվել է Միացյալ Թագավորությունում, Իսրայելի արտաքին գործերի նախարար Մոշե Շարեթը հետագայում նրան գրանցել է որպես բնիկ իսրայելցի, քանի որ նրա ծնողները արտասահմանում էին որպես «պետության գործակալներ»։ Էշելի ծնողները Անգլիայում Հրեական գործակալության գաղտնի գործակալներ էին։ 1923 թվականին Էշելը նրանց հետ վերադարձել է Մանդատային Պաղեստին։ Նրա մայրը եղել է հայտնի Ֆեյնբերգ և Բելքինդ ընտանիքների անդամ և Ավշալոմ Ֆեյնբերգի քույրը։ Հայրը՝ տարածաշրջանի առաջին փաստաբան Զե’և Շոամը, սովորել է Սանկտ Պետերբուրգի համալսարանում, որտեղ էլ հանդիպել է իր ապագա կնոջը՝ Զիլլա Ֆեյնբերգին։ Պաղեստին վերադառնալուց հետո նրանք բնակություն հաստատեցին Հայֆայում, որտեղ Էշելն ավարտել է Հրեական Ռեալի դպրոցը, այնուհետև Լոնդոնի համալսարանում ուսանել է արևելագիտություն ։
Լոնդոնում գտնվելու տարիներին ակտիվ գործունեություն է ծավալել Հագանայի հետ, իսկ 1940-ական թվականներին գլխավորել է վերջինիս ներգաղթային գրասենյակը Ֆրանսիայում ։ Երկրորդ համաշխարհային պատերազմի ընթացքում եղել է բրիտանական բանակի կամավոր, նախ եղել է վարորդ, այնուհետև Մերձավոր Արևելքի ռազմական կրթական գրադարանների հաստատման ղեկավար։ Լոնդոնում և Եգիպտոսում եղել է Հաբոնիմ և Հե-Հալուց շարժումների խորհրդատու։ Բրիտանական բանակից դուրս գալուց հետո Երուսաղեմում դարձել է Հագանայի քաղաքական և ռազմական հետախուզության ծառայության սպա։
Դիվանագիտական և քաղաքական գործունեություն
1948 թվականին Իսրայելի պետության ստեղծվելուց հետո սկսել է աշխատել Երուսաղեմում` Արտաքին գործերի նախարարության համար։ Էշելը ներկայացրել է նախարարությունը Միավորված ազգերի կազմակերպության պատվիրակության կազմում և նրա անունից տարբեր պաշտոններ է զբաղեցրել Վարչապետի գրասենյակում։ 1968 թվականին նախարարությունից պաշտոնաթողությունից հետո նրան շնորհվել է դեսպանի կոչում ։
1970-ական թվականներին Էշելը եղել է Երուսաղեմի քաղաքային խորհրդի անդամ և քաղաքապետ Տեդդի Կոլլեկի տեղակալը։ Նաև ղեկավարել է «Na'amat» կանանց կազմակերպությունը, նախքան Մաարախ կուսակցությամբ Քնեսեթում ընտրվելը։ 1981 թվականի ընտրություններում պահպանել է իր տեղը և պաշտոնավարել մինչև 1984 թվականի ընտրությունները։ Ակտիվ կերպով աշխատել է տնտեսության, ներքին քաղաքականության և պետական կոմիտեներում, զբաղվել Խորհրդային Միությունից և Եթովպիայից ներգաղթի հարցերով։ Շարունակել է արտերկրյա շրջագայությունները, դասախոսել Հյուսիսային Ամերիկայում, Եվրոպայում և ավելի քիչ չափով, Լատինական Ամերիկայում։
Անձնական կյանք
1948 թվականին Թամարն ամուսնացել է տնտեսագետ Լիոնել Շվարցի (1912-1962) հետ։ 1949 թվականին ծնվել է նրանց դուստրը՝ Յաիլը։ 1960 թվականին, առաջին ամուսնու հետ ամուսնալուծվելուց վեց տարի անց, նա ամուսնացել է Իսրայելի արտաքին գործերի նախարարության աշխատակից Արի Էշելի հետ։ Ամուսնու դստերը՝ Ռութին, համարում է նաև իրենը ։
Արտաքին հղումներ
Կատեգորիա:Իսրայելի դեսպաններ Կատեգորիա:Քնեսեթի կին անդամներ Կատեգորիա:Հագանայի անդամներ Կատեգորիա:Իսրայելցի կին դիվանագետներ Կատեգորիա:20-րդ դարի կին քաղաքական գործիչներ Կատեգորիա:Լոնդոնի համալսարանի շրջանավարտներ Կատեգորիա:Իսրայելցի քաղաքական գործիչներ
Ալեքսանդր Սամեդով
Ալեքսանդր Սերգեևիչ Սամեդով (Aleksandr Səmədov, ), ռուս ֆուտբոլիստ, Մոսկվայի «Սպարտակ» ակումբի և Ռուսաստանի ազգային հավաքականի կիսապաշտպան։ Ռուսաստանի սպորտի վաստակավոր վարպետ (2018)։
Ռուսաստանի չեմպիոն (2016/17), Ռուսաստանի սուպերգավաթի դափնեկիր (2017) և Ռուսաստանի գավաթի եռակի դափնեկիր։ 2014 և 2018 թվականների աշխարհի առաջնությունների և 2016 թվականի Եվրոպայի առաջնության մասնակից։
Կենսագրություն
Ալեքսանդր Սամեդովը ծնվել է 1954 թվականի հուլիսի 19-ին Մոսկվայում։ Մանկության տարիների մայրը, ոչ առանց հորը մասնակցության, Ալեքսանդրին տարել է ֆուտբոլի խմբակ։ Երբ Ալեքսանդրը, հոգնելով բազմամյա խիստ ռեժիմից, ցանկացել է ամեն ինչ թողնել ու ապրել հանգիստ կյանքով, ինչպես իր հասակակիցների մեծ մասը, ծնողները համոզել են շարունակել պարապմունքները ։
Ավարտել է Մոսկվայի ֆիզկուլտուրայի մարզային պետական ինստիտուտը Մալախովկայում (Մոսկվայի մարզ, Լյուբերեցկի շրջան) ։
«Սպարտակ» (Մոսկվա)
1996 թվականին Ալեքսանդր Սամեդովը տասներկու տարեկանում դարձել է Մոսկվայի «Սպարտակ» ֆուտբոլային ակումբի օլիմպիական ռեզերվի մասնագիտացված մանկապատանեկան դպրոցի սան (մարզիչ՝ Եվգենի Վիկտորովիչ Վորոբյով ), որտեղ համարվել է հեռանկարային ֆուտբոլիստ։
Թիմի հիմնական կազմում Սամեդովն իր նորամուտը կատարել է 2002 թվականին, մասնակցել 59 խաղի և խփել ինը գոլ ։
2004 թվականին, երբ թիմը գլխավորում էր Նևիո Սկալան, Սամեդովը հաճախ է ընդգրկվել հիմնական կազմում, բայց Ալեքսանդր Ստարկովի գալուց հետո դուրս է մնացել հիմնական կազմից ։
«Լոկոմոտիվ» (Մոսկվա)
«...Չեմ կարող ասել, թե ինձ համար «Սպարտակից» հեռանալը եղել է շատ ցավալի։ «Լոկոմոտիվը» գնել է ինձ խոշոր գումարով, և ես գնացել եմ գլուխս բարձր պահած։ Ինձ «Սպարտակից» ոչ ոք չի վտարել, ես ինքս եմ ասել, որ ուզում եմ հեռանալ թիմից»։
Խաղալով «Լոկոմոտիվի» կազմում՝ Սամեդովը գրավել է «Ռապիդի» դարպասը Չեմպիոնների լիգայի 2005/06 մրցաշրջանի երրորդ նախընտրական փուլում։
«Լոկոմոտիվում» Սամեդովը դաշտ է դուրս եկել ոչ պարբերաբար և չի դարձել թիմի նշանակալի խաղացող։
«Մոսկվա» ՖԱ
2008 թվականի հուլիսի 3-ին Սամեդովը պայմանագիր է կնքել «Մոսկվա» ակումբի հետ. տրանսֆերի արժեքը կազմել է 3,5 մլն դոլար ։
Նոր ակումբում կիսապաշտպանին հաջողվել է դառնալ թիմի առաջատար և նրան օգնել հասնել որոշակի հաջողությունների։ Նրա փոխանցումները միշտ եղել են վտանգավոր, քանի որ հաճախ արդյունքը դարձել է գոլը։ Սամեդովի խաղը նկատել է նաև Գուս Հիդինգը, որն այդ ժամանակ Ռուսաստանի ազգային հավաքականի մարզիչն էր։ Նա Սամեդովին ներառել է երկրի հավաքականում ընդգրկելու թեկնածուների ցանկում։ Սակայն նրան չեն հրավիրել հավաքական։ 2009 թվականի Ռուսաստանի առաջնությունում Սամեդովը կարողացել է խփել հինգ գոլ, կատարել բազմաթիվ գոլային փոխանցումներ և ընդգրկվել Ռուսաստանի Պրեմիեր լիգայի երեսուներեք լավագույն ֆուտբոլիստների ցանկում։ Ընդհանուր առմամբ նա «Մոսկվա» ակումբի կազմում անցկացրել է 44 խաղ և դարձել 7 գոլի հեղինակ։
2009 թվականի նոյեմբերի 26-ին Միասնական համառուսական մարզական դասակարգման համաձայն Ալեքսանդր Սամեդովին շնորհվել է Ռուսաստանի սպորտի վարպետի կոչում ։
«Դինամո» (Մոսկվա)
2010 թվականին Սամեդովը դարձել է Մոսկվայի «Դինամո» ակումբի խաղացող։ Առաջին մրցաշրջանն անցկացրել է որպես հիմնական կազմի խաղացող և թիմի առաջատար, բայց առանձնակի հաջողությունների չի հասել։ Սակայն արդեն հաջորդ մրցաշրջանը դարձել է լավագույններից մեկը Սամեդովի կարիերայում. Սերգեյ Սիլկինի գլխավորությամբ «Դինամոն» անցկացրել է վերջին տարիների իր լավագույն մրցաշրջանը՝ առաջնությունում զբաղեցնելով չորրորդ տեղը, իսկ Սամեդովը եղել է ինչպես թիմի, այնպես էլ առաջնության լավագույն խաղացողներից մեկը։ Հենց այդ ժամանակ էլ նա գրավել է Ռուսաստանի ազգային հավաքականի գլխավոր մարզիչ Դիկ Ադվոկատի ուշադրությունը և շուտով հրավիրվել է հավաքական։
Վերադարձ «Լոկոմոտիվ»
2012 թվականի հունիսի 27-ին Ալեքսանդր Սամեդովը վերադարձել է «Լոկոմոտիվ», որտեղ հանդես էր եկել 2005-2008 թվականներին։ Չորս մրցաշրջանի ընթացքում Սամեդովը եղել է թիմի առաջատարը և նրա ամենահայտնի խաղացողներից մեկը, սակայն 2016 թվականի աշնանը վիճել է գլխավոր մարզիչ Յուրի Սյոմինի հետ և հեռացվել թիմի խաղերից ։
Վերադարձ «Սպարտակ»
2017 թվականի հունվարի 16-ին Սամեդովը, տասներկու տարվա ընդմիջումից հետո, վերադարձել է Մոսկվայի «Սպարտակ» ։ Զգում եմ մեծ անհանգստություն և միաժամանակ ուրախություն տասներկու տարի անց հարազատ ակումբ վերադառնալու պատճառով։ Հույս ունեմ, ոչ, նույնիսկ վստահ եմ՝ «Սպարտակում» ինձ մոտ ամեն ինչ կստացվի։
Հավաքականում
Սամեդեվը հաճախ է հրավիրվել հանդես գալու Ադրբեջանի ազգային հավաքականի կազմում, սակայն նա ամեն անգամ մերժել է։ Ըստ Սամեդովի խոսքերի՝ դրա պատճառը եղել է այն, որ չի ցանկացել Ռուսաստանում խաղալ որպես լեգեոներ, ինչպես նաև հայրը խորհուրդ է տվել սպասել հրավերի Ռուսաստանի հավաքականից, որպեսզի ապագայում հնարավորություն ունենա մասնակցել աշխարհի ու Եվրոպայի առաջնություններին ։
2011 թվականի սեպտեմբերի 23-ին Սամեդովը քսանյոթ տարեկանում առաջին անգամ հրավիրվել է Ռուսաստանի հավաքականի հիմնական կազմ ։ Հավաքականի կազմում իր նորամուտը Սամեդովը կատարել է 2011 թվականի հոկտեմբերի 7-ին՝ փոխարինման դուրս գալով Սլովակիայի հավաքականի դեմ խաղի 89-րդ րոպեին։ 2012 թվականի Եվրոպայի առաջնության հայտացուցակում Սամեդովը չի ընդգրկվել, ինչը հավաքականի մարզիչ Դիկ Ադվոկատը պատճառաբանել է նրանով, որ Սամեդովն ավելի շատ սովոր էր խաղալու աջ կիսապաշտպանի դերում 4-4-2 սխեմայով խաղում, որն այդ ժամանակ հավաքականում չէր կիրառվում ։
2013 թվականի սեպտեմբերի 6-ին Ալեքսանդր Սամեդովը խփել է իր առաջին գոլը Ռուսաստանի հավաքականի կազմում՝ գրավելով Լյուքսեմբուրգի հավաքականի դարպասը ։ Նույն թվականի հոկտեմբերի 11-ին նա խփել է իր երկրորդ գոլը հավաքականի կազմում՝ նորից գրավելով Լյուքսեմբուրգի դարպասը։
2013 թվականի հոկտեմբերի 15-ին Բաքվի «Բաքսել Արենա» մարզադաշտում անցկացվող Ադրբեջանի հավաքականի դեմ խաղում Ալեքսանդր Սամեդովը կատարել է գոլային փոխանցում Ռոման Շիրոկովին և Ռուսաստանի հավաքականին օգնել անցնել 2014 թվականի աշխարհի առաջնություն հաջորդ փուլ՝ խմբում զբաղեցնելով առաջին տեղը ։ Այդ խաղում Սամեդովին անընդհատ սուլել են անդրբեջանցի երկրպագուները, իսկ հանդիպման 78-րդ րոպեին սկսել են նրա վրա նետել կրակայրիչներ ու մետաղադրամներ ։
2013 թվականի նոյեմբերի 15-ին Սամեդովը խփել է իր երրորդ գոլը հավաքականի կազմում՝ աչքի ընկնելով Սերբիայի հավաքականի դեմ ընկերական խաղում։ 2013 թվականի նոյեմբերի 19-ին նա անկյունայինից գոլային փոխանցում է կատարել Դմիտրի Տարասովին Դուբայում կայացած Կորեայի Հանրապետության հավաքականի դեմ խաղում և ճանաչվել հանդիպման լավագույն խաղացող ։
Ալեքսանդր Սամեդովն ընդգրկվել է Ռուսաստանի հավաքականի հայտացուցակում՝ մասնակցելու 2014 թվականի աշխարհի առաջնությանը Բրազիլիայում և մասնակցել մրցաշարում հավաքականի բոլոր երեք խաղերին ընդդեմ Կորեայի, Բելգիայի և Ալժիրի։ Այդ խաղերի արդյունքում Ռուսաստանի հավաքականն զբաղեցրել է երրորդ տեղի խմբում և դուս մնացել մրցաշարից՝ չանցնելով փլեյ-օֆֆ։
Սամեդովը մասնակցել է 2016 թվականի Եվրոպայի առաջնությանը, սակայն խաղադաշտ է դուրս եկել միայն մեկ անգամ՝ փոխարինման դուրս գալով խմբային փուլի եզրափակիչ՝ Ուելսի հավաքականի դեմ խաղում։ Այդ հանդիպումն ավարտվել է Ռուսաստանի հավաքականի պարտությամբ (0:3), որը դուրս է մնացել մրցաշարից՝ խմբում զբաղեցնելով վերջին տեղը։
2017 թվականի հունիսին Սամեդովը՝ որպես հավաքականի հիմնական կազմի խաղացող, մասնակցել է Կոնֆեդերացիաների գավաթի խաղարկությանը Ռուսաստանում. նա մասնակցել է հավաքականի բոլոր երեք խաղերին՝ խփելով Ռուսաստանի հավաքականի միակ գոլը մեքսիկացիների դեմ խաղում (1:2)։
2018 թվականին Սամեդովը եղել է հավաքականի հիմնական կազմի խաղացող։ Թուրքիայի հավաքականի դեմ ընկերական խաղում (1:1) դարձել է գոլի հեղինակ։ Ընդգրկվել է հավաքականի վերջնական հայտացուցակում՝ մասնակցելու 2018 թվականի աշխարհի տնային առաջնությանը և մասնակցել խմբային փուլում հավաքականի անցկացրած բոլոր երեք խաղերին ընդդեմ Սաուդյան Արաբիայի, Եգիպտոսի և Ուրուգվայի։ Այդ խաղերի արդյունքում Ռուսաստանի հավաքականն զբաղեցրել է երկրրոդ տեղը խմբում և անցել փլեյ-օֆֆ։ 1/8 եզրափակչում Ռուսաստանի հավաքականը հաղթել է Իսպանիայի հավաքականին (1:1, 3:4 տասնմեկ մետրանոցներով), սակայն 1/4 եզրափակչում պարտվե է Խորվաթիային (2:2, 3:4 տասնմեկ մետրանոցներով)։
2018 թվականի հուլիսի 7-ին՝ Խորվաթիայի դեմ խաղից հետո, Սամեդովը հայտարարել է Ռուսաստանի հավաքականում իր կարիերան ավարտելու մասին ։
Ձեռքբերումներ
Թիմային
Անհատական
Ընտանիք և անձնական կյանք
Ալեքսանդր Սամեդովի հայրը՝ Սերգե Միխայլովիչ Սամեդովը, ադրբեջանցի է, ծնունդով Ադրբեջանական ԽՍՀ Կիրովաբադ քաղաքից (ներկայում՝ Գյանջա). ԽՍՀՄ ռազմածովային նավատորմում երեք տարի ծառայելուց հետո նա 1974 թվականին տեղափոխվել է Մոսկվա, որտեղ աշխատել է որպես վարորդ ։ Մայրը՝ Լյուբով Պետրովնան, ռուս է ։ Ալեքսանդր Սամեդովն իր ընտանիքի կրտսեր զավակն է, ունի երկու քույր և մեկ եղբայր։ Նրա հորեղբայրները նույնպես զինվորական ծառայությունից հետո բնակություն են հաստատել Ռուսաստանում՝ Տվերում ։
Հավաքականում
Ընդհանուր՝ 53 խաղ / 7 գոլ, 24 հաղթանակ, 14 ոչ-ոքի, 15 պարտություն
Արտաքին հղումներ
Կատեգորիա:Ռուս ֆուտբոլիստներ Կատեգորիա:Սպարտակ Մոսկվայի ֆուտբոլիստներ Կատեգորիա:Լոկոմոտիվ Մոսկվայի ֆուտբոլիստներ Կատեգորիա:Դինամո Մոսկվայի ֆուտբոլիստներ Կատեգորիա:Ռուսաստանի հավաքականի ֆուտբոլիստներ Կատեգորիա:2018 թվականի ֆուտբոլի աշխարհի առաջնության մասնակիցներ Կատեգորիա:Ռուսաստանի սպորտի վարպետներ Կատեգորիա:ՈՒԵՖԱ Եվրո 2016-ի ֆուտբոլիստներ Կատեգորիա:Ֆուտբոլի կիսապաշտպաններ Կատեգորիա:Ռուսաստանի Պրեմիեր Լիգայի խաղացողներ
Վրաստանի մշակույթ
Վրաստանի մշակույթը զարգացել է Վրաստանի բազմադարյա պատմության ընթացքում, ապահովելով յուրահատուկ ազգային մշակույթ և գրական ավանդույթներ՝ հենվելով վրացերեն լեզվի և այբուբենի վրա։ Ազգային ինքնության խիստ գիտակցումը Վրաստանին օգնել է պահպանել ինքնօրինակությունը՝ չնայած պատմության ընթացքում բազմաթիվ օտարերկրյա օկուպացիաների։
Վրաստանի մշակույթ
Վրաստանը հնագույն և ինքնատիպ մշակույթ ունեցող երկիր է։
Հին հունական առասպելներ Ոսկե գեղմի մասին
Հին հունական առասպելաբանությունը վկայում է Հին Հունաստանի և Կովկասի ժողովուրդների վաղնջական կապերի մասին։ Վառ օրինակներ են.
Վրացական ժողովրդական երաժշտություն
Վրացական ժողովրդական երաժշտության արմատները մի քանի հազարամյակի պատմություն ունեն ։ Վրաց ժողովուրդը իր երգարվեստը դրսևորել է դեռևս հնուց։ Կան մ. թ. ա. VIII և IV դարերի պատմական փաստաթղթեր, որոնք պատմում են աշխատանքային, արշավային և կլոր պարային երգերի մասին։ Թափառող երգիչ-պատմիչները՝  մեստվիրե, միաժամանակ կոմպոզիտորներ-իմպրովիզատորներ էին, բանաստեղծներ, երգիչներ և վոլինկայի վրա կատարողներ էին։
Վրաստանի երաժշտական բանահյուսությունը մի շարք բարբառներ է պարունակում. թուշինական, խևսուրական, մթիուլական, քարթլինական, կախեթիական, ռաճայական, փշավական, մոխևական, լեչխումական, սվանական, մեգրելական, իմերեթական, գուրայական, աջարական, լազական։
Վրացական ժողովրդական երաժշտության առանձնահատկությունը բազմաձայնությունն է՝ երկու-, երեք -, և չորս-ձայնանի։
Վրացական ճարտարապետություն
Վրացական արվեստը, սկսած IV-V դարերից ընդհուպ մինչև XVIII-XIX դարերը անցել է զարգացման երկար ու դժվարին ճանապարհ, որը օրգանապես կապված է վրաց ժողովրդի զարգացման և վրաց պետականության հաստատման հետ։ Ինչպես ամեն կենդանի արվեստ, վրացականը նույնպես սերտորեն կապված է եղել հարևան երկրների՝ Առաջավոր Ասիայի և Միջերկրածովյան ավազանի արվեստի հետ։ Այդ կապերը հարստացրել են վրացական արվեստը, ինչպես նաև վրացական արվեստն էլ իր հերթին ծանրակշիռ ավանդ է ունեցել միջնադարյան համաշխարհային արվեստում։ Մի կողմից, անհերքելի է նախաֆեոդալական դարաշրջանի արվեստի հետ ունեցած գենետիկ կապը, մյուս կողմից, նկատվում է շրջանակի ընդլայնում, բովանդակության խորացում ու հարստացում։ Հատկապես միջնադարում վառ կերպով արտահայտվել են վրացական արվեստի ինքնատիպ ազգային գծերը ։
Վրացական կոթողային ճարտարապետությունը զարգացել է միջնադարում, որը կապված էր պետականության զարգացման և քրիստոնեության տարածման և տաճարային շինարարության հետ։ V-VI դարերում վրացական տաճարների տարածված տեսակը Բազիլիկն է եղել։ Հայտնի են մի շարք վաղ շրջանի վրացական բազիլիկներ՝ Անչիսխաթի, Ծղարոսթավի, Ուրբինիական։ Առավել մեծ ժողովրդականություն է վայելում Բոլնիսի սիոնը, որի շինարարությունը սկսվել է 478 թվայանին և ավարտվել է 493 թվականին։ Սա առավել հին և լավ պահպանված բազիլիկ է։ Երեք նեֆերը ունեցել են կամարակապ ծածկեր և ամփոփվել են ընդհանուր երկֆրոնտոն տանիքի (Gable roof - եռանկյունաձև տանիքի կատար) տակ։ Հյուսիսից և հարավից կառուցվել են գեղեցիկ տանիքով պատկերասրահներ։ Արևելյան կողմում տեղակայված է եղել փակ մկրտարան (крещальня)։
VI դարի վերջում և և VII դարերում բազիլիկները փոխարինվել են տարբեր տեսակի կենտրոնաշուրջ շենքերով։ Գմբեթային ծածկերը ըստ երևույթին, մասամբ հենվել են Անդրկովկասի ճարտարապետության տեղական ավանդույթների վրա։ Այդ ժամանակ ստեղծված շինությունները տարբերվում են նախագծի մանրամասներով, սակայն միավորված են միասնական ներքին տարածք ստեղծելու ձգտումով, որ ծածկված է գմբեթով կամ փակ կամարով։ Այս տեսակի առավել վաղ տաճարներից են Ձվելի Գավազի (Дзвели-Гавази) եկեղեցին Կախեթիում (VI դար), Նինոծմինդայի մայր տաճարը (VI դարի կես) և այլն։ Այս որոնումները բերում են Մցխեթի Խաչի տաճար (մցխեթական Ջվարի վանք), որը կառուցվել է 590-604 թվականներին։ Ճարտարապետը ենթադրվում է, որ եղել է Միքել Թխեդին։ Շենքը կառուցված է Կուր և Արագվի գետերի միաձուլման տեղում, լեռան գագաթին և բնականոն ձևով վեր է խոյանում քարքարոտ զանգվածի վրա։ Տաճարը հեռվից տեսանելի է երկու գետերի հովիտներից և հանդիսանում է բնապատկերում կենտրոնական դիրք է գրավում։
Գրեմի ամրոցը (Կախեթի) XVII դարի ճարտարապետական հուշարձան է։
Վրացական երաժշտություն
Վրացական խմբավարության արվեստի հիմնադիրներից է Վրացական ԽՍՀ ժողովրդական արտիստ Զ. Պ. Փալիաշվիլին և Վրացական ԽՍՀ արվեստի վաստակավոր գործիչ - Ե. Ս. Միքելաձեն։
Վրացական կինեմատոգրաֆիա
Վրացական կինոն, որը որպես երևույթ առաջացել է խորհրդային դարաշրջանում, իրենից ներկայացնում է վառ և ինքնատիպ երևույթ։ Վրացական կինոն հիմնականում ստեղծվել է «Քարթուլի ֆիլմ» (ქართული ფილმი, Վրացական ֆիլմ) ստուդիայում, ազգային կոլորիտից բացի, որ տվյալ դեպքում առաջնային է, վրացական կինոն առանձնանում էր հեշտ ճանաչելի հատկանիշներով, որոնցից են փափուկ հումորի հատուկ զգացումը, փոխաբերականությունը և մարդկանց նկատմամբ համակրանքը։ Խորհրդային դարաշրջանում վրացական կինեմատոգրաֆիստները կարողացել են խուսափել սոցռեալիստական պաշտոնական ոճից և ստեղծել են օրիգինալ և ինքնատիպ կինոժապավեններ, որոնք մեծ ժողովրդականություն էին վայելում ամբողջ Խորհրդային Միությունում։
Արտաքին հղումներ
Կատեգորիա:Վրացական մշակույթ
Աննա Լի Ֆիշեր
Աննա Լի «Թինգլ» Ֆիշեր (Anna Lee «Tingle» Fisher, ), ամերիկացի տիեզերագնաց, առաջին մայրը, որ եղել է տիեզերքում ։ Կատարել է մեկ տիեզերական թռիչք որպես թռիչքի մասնագետ շաթթլում՝ STS-51A (1984) «Դիսքավերի», քիմիկոս։
Վաղ տարիներ և կրթություն
Աննա Լի Ֆիշերը ծնվել է 1949 թվականի օգոստոսի 24-ին Նյու Յորքի արվարձան Սենտ Օլբանս քաղաքում, բայց իր հայրենիքը համարում է Կալիֆոռնիայի Սան Պեդրո քաղաքը։ Օրիրդական ազգանունը եղել է Թինգլ, Ֆիշերը նրա երկրորդ ամուսնու ազգանունն է։ 1967 թվականին ավարտել է Սան Պեդրո քաղաքի ավագ դպրոցը։ 1971 թվականին ավարտել է Լոս Անջելեսի կալիֆոռնյան համալսարանը՝ ստանալով քիմիական գիտությունների բակալավրի աստիճան։ 1976 թվականին նույն համալսարանում ստացել է բժշկագիտության դոկտորի աստիճան, 1987 թվականին՝ քիմիական գիտությունների մագիստրոսի աստիճան ։
Մինչև թռիչքը
1971 թվականին համալսարանն ավարտելուց հետո մեկ տարի աշխատել է UCLA-ի ասպիրանտուրայում՝ զբաղվելով ռենտգենյան ճառագայթների օգտագործմամբ մետաղական ածխածնային նյութերի բյուրեղագրական վերլուծությամբ։ 1976 թվականին գիտությունների դոկտորի աստիճան ստանալուց հետո մեկ տարի աշխատել է Կալիֆորնիայի Տորանս քաղաքի ստացիոնար ընդհանուր հոսպիտալում որպես բժիշկ-ինտերն։ Այնուհետև աշխատել է շտապ օգնության ոլորտում Կալիֆոռնիայի տարբեր հիվանդանոցներում ։
Տիեզերական պատրաստում
1978 թվականի հունվարի 16-ին 8-րդ հավաքածուի ժամանակ գրանցվել Է NASA-ի տիեզերագնացների ջոկատում։ Նա անցավ Ընդհանուր տիեզերական ուսուցման դասընթաց (ԸՏՈՒԴ) և 1979 թվականի օգոստոսին ընդունվեց Աստղագնացների բաժին որպես թռիչքի մասնագետ։ Նա աշխատել է որպես հեռավոր աստղադիտակի, տիեզերագնաց շարժման սարքի (EMU) զարգացման և փորձարկման խմբում որպես բեռնափոխադրող անձնակազմի ներկայացուցիչ։ Նա զբաղվում էր STS-2, STS-3 և STS-4 անձնակազմի պատրաստման մակարդակի գնահատմամբ։ Թռիչքի ընթացքում STS-9- ը անձնակազմի հետ աշխատել  էր շփման օպերատոր  վերահսկիչ կենտրոնում։
Տիեզերական թռիչք
Տիեզերական թռիչքների ընդհանուր տևողությունը՝ 7 օր 23 ժամ 46 րոպե է։
Թռիչքից հետո
Նրան նշանակել են որպես թռիչքի մասնագետ STS-61H անձնակազմում։ Թռիչքը նախատեսված էր 1986 թվականի հունիսի 24-ին, սակայն չեղյալ էր հայտարարվել «Չելլենջեր» (STS-51L) շաթթլի աղետից հետո։ Նա աշխատել է որպես թռիչքների պլանավորման վարչության պետի տեղակալ, եղել է տիեզերագնացների ընտրության հանձնաժողովի անդամ՝ 1987 թվականին զորակոչի ժամանակ։ 1989-1996 թվականներին նա չի աշխատել երկրորդ դստեր ծննդյան պատճառով։ 1996 թվականին նշանակվել է Թռիչքների պլանավորման բաժին (1997 թվականի հունիսից մինչև 1998 թվականի հունիս ամիսը եղել է նրա ղեկավարը), որտեղ ներգրավվել է թռիչքային առաջադրանքների նախապատրաստման և ISS-ի անձնակազմի համար ուսումնական գործընթացի նախապատրաստման գործում։ 1998 թվականի հունիսից մինչև 1999 թվականի հունիսը աշխատել է որպես ISS պլանավորման և ուսուցման բաժնի պետի տեղակալ, այնուհետև ղեկավարել է այդ բաժինը։ Երկար ժամանակ նա մնաց ակտիվ տիեզերագնաց, բայց 2011 թվականի հունվարին հաղորդագրություն հայտնվեց տիեզերագնաց-մենեջերների կատեգորիայի տեղափոխման և Տեխասի Ջոնսոնի տիեզերական հետազոտությունների կենտրոնում աշխատանքի անցնելու մասին։ 2017 թվականի ապրիլին աշխատել է «Օրիոն» նախագծի վրա մինչև իր կենսաթոշակը ։
Ընտանիք
Ամուսին (նախկին)՝ Սիմս, ամուսին (նախկին)՝ Ուիլյամ Ֆրեդերիկ Ֆիշեր, դուստրեր (երկրորդ ամուսնությունից). Քրիստինա Էնն (ծնվել է 07/29/1983) և Քեյր Լինն (ծնվել է 01/10/1989): Հոբբիներ. ջրային և ձմեռային դահուկներ, վազք, ստորջրյա լող, կարդալ և լուսանկարել, սիրում է ժամանակ անցկացնել իր ընտանիքի և դուստրերի հետ։
Արտաքին հղումներ
Կատեգորիա:Անձինք այբբենական կարգով Կատեգորիա:Գիտնականներ այբբենական կարգով Կատեգորիա:Ամերիկացի քիմիկոսներ Կատեգորիա:Օգոստոսի 24 ծնունդներ Կատեգորիա:1949 ծնունդներ Կատեգորիա:Նյու Յորք քաղաքում ծնվածներ Կատեգորիա:Ամերիկացի տիեզերագնացներ Կատեգորիա:Կին տիեզերագնացներ Կատեգորիա:Ամերիկացի բժիշկներ
Թութակով կինը պատուհանի մոտ
«Թութակով կինը պատուհանի մոտ» (Dame mit Papagei am Fenster), անհայտ երիտասարդ կնոջ նկարը։ 1666 թվականին վրձնել է նիդերլանդացի նկարիչ Կասպար Նետշերը։
Նկարագրություն
Նկարում պատկերաված է երիտասարդ ժպտացող կին՝ պերճաշուք ոսկեգույն հագուստով։ Կիսադեմով կանգնած է պատուհանախորշում, որը զարդարված է նրբաճաշակ բրոնզագույն վարագույրով։ Նրա աջ ձեռքի ցուցամատի վրա նստած է աֆրիկյան մոխրագույն թութակ։ Ձախ ձեռքով կինը կերակրում է թութակին։ Կնոջ հայացքը ուղղված է ոչ թե թռչնակին, այլ դիտողին՝ պատուհանից այս կողմ։ Պատուհանագոգի ձախ կողմում գտնվում է կլոր մետաղյա վանդակ թութակի համար, իսկ աջ կողմում անխնամ կերպով գցված է արևելյան գորգ։ Նկարի հետին պլանում՝ հաստատության խորքում, կանգնած է երիտասարդ սպասուհին՝ ձեռքին արծաթե կլոր սկուտեղ։
Պատմություն
«Թութակով կինը պատուհանի մոտ» նկարը մինչև 1930-ական թվականների կեսերը գտնվում էր մյունխենյան Հին պինակոտեկի սեփականության տակ։ Ազգային սոցիալիստների ժամանակ վաճառելու նպատակով այն բռնագրավեցին թանգարանից։ 1938 թվականին լիազորված հնավաճառ Բյոլերը նկարը վաճառեց իր նիդերլանդացի գործընկերոջը ։ Հետո այն գնեցին հրեական ծագմամբ բելգիացի ամուսիններ Գուգո և Էլիզաբեթ Յակոբա Անդրիսսեները ։
1939 թվականին Անդրիսսեներն իրենց գեղարվեստական հավաքածուն, այդ թվում՝ նաև «Թութակով կինը պատուհանի մոտ» նկարը փոխանցեցին Բրյուսելի Թագավորական թանգարանի բունկերին։ 1940 թվականին Վերմախտի կողմից Բելգիայի օկուպիացիայից հետո ամուսիններ Անդրիսսեները Պորտուգալիայով փախան ԱՄՆ։ 1942 թվականին ԱՄՆ-ում Գուգո Անդրիսսեն մահացավ, իսկ նրա միակ ժառանգը՝ կինը, մահացավ 1963 թվականին։
1942 թվականին Ռոզենբերգի շտաբի կարգադրությամբ «Թութակով կինը» նկարը Անդրիսսեների հավաքածուի կազմում բռնագրավեցին երկրորդ անգամ ։ Ռայխսմարշալ Հերման Գյորինգի հավաքածուի անվան տակ վաճառված արվեստի գործերի ցուցակից (1942) հետևում է, որ 1942 թվականի մարտի 14-ին նկարը գտնվում էր Փարիզի Լուվրի պահեստատանը։
Երկրորդ համաշխարհային պատերազմից հետո Նեթշերի նկարը հայտնվեց քյոլնցի հնավաճառ Էննե Աբելսի մոտ։ 1950 թվականին ձեռնարկատեր և կոլեկցիոներ Ռուդոլֆ Ցիրշը Բարմեն քաղաքից գնեց «Թութակով կինը» նկարը և հիմնադրման 50-ամյակի կապակցությամբ նվիրեց Վուպերտալի քաղաքային թանգարանին։
Վերականգնում
2013 թվականի սկզբին Էլիզաբեթ Անդրիսսեի ժառանգները, որոնք ԱՄՆ-ում ստեղծել էին բարեգործական կազմակերպություն, դիմեցին վուպերտալյան թանգարանին՝ պահանջելով իրենց վերադարձնել «Թութակով կինը պատուհանի մոտ» նկարը։ Թանգարանի տնօրենի՝ Գերհարդ Ֆինկի խոսքերով՝ նկարը ժառանգներին վերադարձնելու անհրաժեշտությունն ակնհայտ է, թեև իրականում այն պատկանում է մյունխենյան պինակոտեկին։ Նկարն ունի յոթ պատճեն, բայց հենց այդ օրինակը նշված է Հին պինակոտեկի համարով։ Վուպերտալի քաղաքային խորհուրդը համապատասխան դրական որոշումը ձևակերպեց 2014 թվականի փետրվարի 24-ին։ Նույն թվականի մայիսին հայտնի դարձավ, որ Անդրիսսեի ժառանգները պատրաստվում են նկարը աճուրդի հանել «Քրիստիս»-ում, իսկ ստացված գումարն ուղղել բարեգործական նպատակներով, մասնավորապես՝ նվիրաբերել ուռուցքաբանական կենտրոնին։ «Քրիստիս»-ում ենթադրում էին վաճառել Կասպար Նեթշերի նկարը շուրջ երեք միլիոն ամերիկյան դոլարով ։ 2016 թվականի հոկտեմբերին «Թութակով կինը պատուհանի մոտ» նկարը վաճառվեց արթ-դիլեր Ռիչարդ Գրինին հինգ միլիոն դոլարով և փոխանցվեց Վաշինգտոնի Արվեստի ազգային պատկերասրահի հիմնադրամին ։ Ցուցադրվում է արևմտյան շենքում։
Արտաքին հղումներ
Կատեգորիա:Նկարներ այբբենական կարգով Կատեգորիա:17-րդ դարի նկարներ Կատեգորիա:Հին պինակոտեկ թանգարանի նկարներ
Թուրք-մալթական հարաբերություններ
Թուրք-մալթական հարաբերություններ, երկկողմ դիվանագիտական հարաբերություններ Թուրքիայի և Մալթայի միջև։
Պատմություն
Մալթան պատմական նշանակություն ունի թուրք ժողովրդի համար. Օսմանյան կայսրության ռազմածովային նավատորմի հայտնի ծովակալ Թուրգութ Ռեիսը սպանվել է 1565 թվականին Մալթայի թուրքերի համար անհաջող մեծ պաշարման ժամանակ ։ 1873 թվականին օսմանցի սուլթան Աբդուլ Ազիզը կարգադրել է Մարսայում թուրքական ռազմական գերեզմանոց բացել ։
Քաղաքական հարաբերություններ
Մալթայի շահերը Թուրքիայում ներկայացվել են Վալետայի նստավայրի դեսպանի և Ստամբուլում գլխավոր հյուպատոսության միջոցով ։ Մալթայում Թուրքիայի դեսպանատունը գտնվում է Ֆլորիանայում։ Երկու երկրներն էլ Եվրոպայի խորհրդի, Առևտրի համաշխարհային կազմակերպության և Միջերկրածովյան միության լիիրավ անդամներ են։ 2004 թվականի մայիսի 1-ից Մալթան Եվրոպական միության անդամ է, իսկ Թուրքիան այդ կազմակերպությանը անդամակցելու թեկնածու ։
2003 թվականի հոկտեմբերին Անթալիայում երկու երկրների միջև ստորագրվել է ներդրումների փոխադարձ խրախուսման և պաշտպանության մասին համաձայնագիր, ինչպես նաև քաղաքական խորհրդատվական մեխանիզմի ստեղծման վերաբերյալ փոխըմբռնման հուշագիր ։
Առևտուր
2008 թվականին երկու երկրների միջև ապրանքաշրջանառության ծավալը կազմել է 1,124 միլիարդ ԱՄՆ դոլար, նախորդ տարվա նույն ժամանակահատվածի համեմատ աճ է գրանցվել 35%-ով։ 2007 թվականի սեպտեմբերի 7-ին թուրք-մալթական գործարար խորհուրդը և այլ միջկառավարական կազմակերպություններ առաջնահերթություն են տվել առևտրային կապերի զարգացմանը  ։
2008 թվականի դրությամբ 24 թուրքական ընկերություններ ներկայացված են եղել Մալթայում, իսկ նրանց համախառն կապիտալը կազմել է 1,3 միլիարդ ԱՄՆ դոլար ։ Երկու երկրների միջև համագործակցության ոլորտներից մեկը ջրային ռեսուրսներն են. Մալթայում տեղակայված է Միջերկրական ծովում գտնվող նավանորոգարանի հիմնական ձեռնարկություններից մեկը, իսկ Թուրքիայում ակտիվորեն զարգանում է նավաշինությունը ։ 2008 թվականին Air Malta-ն և Turkish Airlines-ը կոդ-շերինգի մասին համաձայնագիր են ստորագրել ։
1997 թվականի սեպտեմբերի 19-ին երկրները զբոսաշրջության ոլորտում համագործակցության համաձայնագիր կնքեցին։ 2008 թվականին ավելի քան 3058 Մալթայի զբոսաշրջիկներ այցելել են Թուրքիա ։
Ծանոթագրություններ
Կատեգորիա:Թուրքիայի երկկողմ հարաբերություններ Կատեգորիա:Մալթայի երկկողմ հարաբերություններ
Ջումբեր Լոմինաձե
Ջումբեր Գեորգիևիչ Լոմինաձե (ჯუმბერ ლომინაძე, ), խորհրդային և վրացի աստղաֆիզիկոս, Վրաստանի Գիտությունների ազգային ակադեմիայի ակադեմիկոս։
Կենսագրություն
Ծնվել է 1930 թվականին Թբիլիսիում։ Սովորել է ֆիզիկա Թբիլիսիի պետական համալսարանում (1949—1951) և Մոսկվայի պետական համալսարանում (1951—1955)։ ՄՊՀ-ում սովորելիս նրա գիտական ղեկավարը եղել է Արկադի Միգդալը։
1956-1958 թվականներին աշխատել է խորհրդային միջուկային ՓԱՏԿ Չելյաբինսկ-70 ծրագրում։ Վերադառնալով Թբիլիսի՝ աշխատել է Վրաստանի գիտությունների ակադեմիայի ֆիզիկայի ինստիտուտում, որտեղ զբաղվել է բարձրջերմաստիճանային պլազմայի ֆիզիկայով։ Բարձրացրել է որակավորումը Խարկովի ֆիզիկա-տեխնիկական ինստիտուտում Կոնստանտին Ստեպանովի ղեկավարությամբ և 1964 թվականին պաշտպանել է թեկնածուական դիսերտացիան, իսկ 1974 թվականին՝ դոկտորական։ Նրա հիմնավոր մենագրությունը կրում է «Ցիկլոտրոնային ալիքները պլազմայում» անվանումը։ 1979 թվականից եղել է Վրաստանի ԳԱ թղթակից անդամ, 1988 թվականից՝ ակադեմիկոս։ Լոմինաձեն գլխավորել է Աբասթումանի աստղաֆիզիկայի աստղադիտարանը 1992-2000 թվականներին, իսկ 2000-2006 թվականներին՝ նորակառույց Պլազմային աստղաֆիզիկայի կենտրոնը։ Բացի այդ՝ նա եղել է Վրաստանի տիեզերային գործակալության նախագահը 2003-2006 թվականներին և Վրաստանի գեոֆիզիկայի ինստիտուտի տիեզերական հետազոտությունների կենտրոնը՝ 2006 թվականից։ Լոմինաձեի գրչին են պատկանում ավելի քան երկու հարյուր գիտական աշխատանքներ, նրա ղեկավարությամբ պատրաստվել են ավելի քան 20 թեկնածուներ և 6 գիտությունների դոկտորներ  ։
Ակադեմիկ գործունեությանը զուգահեռ Լոմինաձեն Էդուարդ Շևարդնաձեի նախագահության ժամանակ զբաղվել է Վրաստանի հասարակական և քաղաքական կյանքով ։ 1997-2003 թվականներին նա եղել է Վրաստանի Կենտրոնական ընտրական հանձնաժողովի նախագահ, նրա ղեկավարման ընթացքում տեղի են ունեցել չորս ընտրական գործընթաց՝ ՏԻՄ 1998 և 2002 թվականների, պառլամենտի 1999 թվականի և նախագահական 2000 թվականի ընտրությունները ։
Լոմինաձեն 2000 թվականին պարգևատրվել է Վախթանգ Գորգասալի 3-րդ կարգի շքանշանով և 2002 թվականին գիտության ու տեխնիկայի ոլորտում պետական մրցանակով։ Նա մահացել է 2014 թվականի հունվարի 20-ին 83 տարեկան հասակում ։
Ծանոթագրություններ
Կատեգորիա:Վրացի ֆիզիկոսներ Կատեգորիա:Մոսկվայի պետական համալսարանի շրջանավարտներ Կատեգորիա:Թբիլիսիի պետական համալսարանի շրջանավարտներ Կատեգորիա:Խորհրդային ֆիզիկոսներ Կատեգորիա:Ֆիզիկոսներ այբբենական կարգով Կատեգորիա:Վրաստանի գիտությունների ազգային ակադեմիայի ակադեմիկոսներ Կատեգորիա:Անձինք Թբիլիսիից
Red (երգ, Թեյլոր Սվիֆթ)
«Red» (Կարմիր), ամերիկացի քանթրի երգչուհի Թեյլոր Սվիֆթի երգը, որը ձայնագրվել է նրա չորրորդ ստուդիական ալբոմում՝ «Red»: ԱՄՆ-ում որպես պրոմոսինգլ՝ թողարկումը կայացել է 2012 թվականի հոկտեմբերի 2-ին, 2013 թվականի հունիսի 21-ին երգը թողարկվել է որպես Red ալբոմի հինգերորդ առևտրական սինգլ ։ Երգը դեբյուտացվել է Hot Digital Songs հիթ-շքերթի ամենաբարձր հորիզոնականում, իսկ Billboard Hot 100 հիթ-շքերթում սինգլը զբաղեցրել է 6-րդ հորիզոնականը։ «Red» երգը նաև հայտնվել է Hot Country Songs և այլ երկրների հիթ-շքերթներում։
Տեղեկություն երգի մասին
Թեյլոր Սվիֆթն անոնսացրել է երգը 2012 թվականի հոկտեմբերի 1-ին՝ АВС հեռուստաընկերության Good Morning America հեռուստաշոուի ժամանակ ։ 2012 թվականի հոկտեմբերի 7-ին BBC Radio 1 ուղիղ եթերով՝ «Teen Awards» մրցանակաբաշխության ժամանակ երգչուհին կատարել է երգը։ Ինչպես բացատրել է Սվիֆթը, երգի անունը և իմաստն արտահայտում են նրա էմոցիոնալ վիճակը, դրանով իսկ ավելի գրավիչ դարձնելով Red ալբոմի լիրիկական կոնցեպցիան։ «Ես գրել եմ այդ երգը մի քանի տարբեր բաների մասին, որոնք ուղղակի անհնար է մոռանալ, քանի որ էմոցիաները նրանց հետ շատ ինտենսիվ են կապված իմ համար, ինտենսիվ էմոցիան կարմիրն է», - հայտարարել է երգչուհին։ Billboard ամսագրին տված հարցազրույցում Սվիֆթը ճշգրտել է, որ ալբոմի ձայնագրության ժամանակ, «Red»-ը դարձել է «իսկապես շրջադարձելի» երգ ։
«Red» երգն իրենից ներկայացնում է քանթրի երգ սոֆթ ռոք և փոփ ռոքի ոճի երաժշտական տարրերով ։ Կատարվել է մի մաժոր տոնայնությամբ և րոպեում ունի մոտ 125 հարված տեմպ։ Սվիֆթի վոկալն էլ իր հերթին գտնվում է F♯3-ից C♯5 դիապազոնում ։
2013 թվականի նոյեմբերի 6-ին Թեյլոր Սվիֆթը կատարել է «Red» երգը «Country Music Association Awards» մրցանակաբաշխության ժամանակ՝ Էլիսոն Քրաուսի, Էդգար Մեյերի, Էրիկ Դարքենի, Սեմ Բուշի և Վինս Գիլլի հետ։ Մեկ օր անց երգի այդ տարբերակը հասանելի է դարձել թվային ներբեռնման համար ։
Տեսահոլովակ
Երաժշտական տեսահոլովակը նկարահանել է Քեննի Ջեքսոնը ։ Տեսահոլովակն առաջին անգամ ներկայացվել է 2013 թվականի հուլիսի 3-ին։ Տեսահոլովակի դրվագները վերցված են Սվիֆթի Red Tour համերգային շրջագայությունից ։ Երգի հետ համատեղ տեսահոլովակում գերակշռում է կարմիր գույնը։ 2014 թվականին տեսահոլովակն անվանակարգվել է «CMT Music Awards» մրցանակաբաշխությանը՝ «տարվա տեսահոլովակ» անվանակարգում, սակայն մրցանակ այդպես էլ չի ստացել ։
Արձագանքներ
Երգը հիմանականում դրական արձագանքներ է ստացել երաժշտական քննադատների և հեռուստադիտողների կողմից։ Ամենաքծնող արձագանքը թողել է Taste of Country-ի խմբագիր Բիլլի Դյուքսը։ Նա «Red» երգին տվել է 5-ից՝ 4.5 աստղ, անվանելով այն՝ ալբոմի լավագույն երգ ։ Rolling Stone հրատարակությունն առանձնացրել է բանջոյի և կիթառի հնչեղությունը, բնութագրելով երգը որպես «պարզ», բայց միաժամանակ «էֆֆեկտիվ» ։ E! Online-ի և Music City Post-ի տվյլաներով երգում նշվել են մեղեդայնությունը և զգայուն լիրիկան ։
Մերի Քլարկ
Մերի Հինգս Քլարկ (Mary Higgins Clark,), ամերիկացի գրող, թրիլլերի ժանրի ավելի քան քառասուն բեսթեսլերների հեղինակ և երեխաների համար նախատեսված գրքերի հեղինակ ։ Իրական անուն` Մերի Թերեզա Էլենոր Հինգս Քլարկ Քոնխին (Mary Theresa Eleanor Higgins Clark Conheeney): Մի քանի տարի աշխատել է որպես խմբագրի և քարտուղարի օգնական, իսկ ավելի ուշ` որպես Պան Ամերիկա ստյուարդուհի։ Ամուսնանալուց հետո նա իրեն նվիրեց իր ընտանիքին և գրականությանը։ Նա հանդես է եկել որպես Բրուքլին Նեթսի։ Նրա աղջիկ Քերոլը (Carol Higgins Clark) նույնպես գրում էր Սասպենս ժանրի վեպեր։
Միրեյա Մոսկոսո
Միրեյա Էլիսա Մոսկոսո Ռոդրիգես դե Արիաս (Mireya Elisa Moscoso Rodríguez de Arias, ), Պանամայի նախագահը 1999 թվականի սեպտեմբերի 1-ից մինչև 2004 թվականի սեպտեմբերի 1-ը ։
Կենսագրություն
Մեծացել է աղքատ ընտանիքում։ 1968 թվականին մասնակցել է Արնուլֆո Արիասի ընտրարշավին, որն արդյունքում ընտրվել է նախագահ, բայց 11 օր անց տապալվել է ու փախել երկրից։ Միրեյան Արիասի հետ տեղափոխվել է Ֆլորիդա, որտեղ շուտով ամուսնացել է նրա հետ։ 1988 թվականին նրա մահից հետո ժառանգել է նրա սուրճի պլանտացիաները, իսկ 1991 թվականին վերադարձել է Պանամա և գլխավորել Արնուլֆիստական կուսակցությունը, որի ներկայացուցիչ Գիլերմո Էնդարան զբաղեցրել է պետության ղեկավարի պաշտոնը Մանուել Նորյեգիի տապալումից հետո։ 1994 թվականին Մոսկոսոն առաջադրվել է նախագահի պաշտոնում, սակայն փոքր-ինչ զիջել է ձախ ուժերի թեկնածու Էռնեստո Պերես Բալյադարեսին։ 1999 թվականին երկրորդ անգամ առաջադրվել է և ընտրվել՝ հաղթելով ձախերի թեկնածու Մարտին Տորիխոսին և դառնալով Պանամայի նախագահի պաշտոնն զբաղեցրած առաջին կինը։
Մոսկոսոյի կառավարման շրջանը նշանավորվել է Պանամայի ջրանցքի տարածքի նկատմամբ ԱՄՆ-ից Պանամային վերահսկողության փոխանցումով։ Միևնույն ժամանակ, այն լրջորեն դժվարացել է կոռուպցիոն սկանդալներով և ընդդիմության վերահսկողության տակ գտնվող Ազգային ժողովի հետ հակամարտություններով։ Հաջորդ ընտրություններում Մոսկոսոյի ժողովրդականության ծայրահեղ անկման արդյունքում հաղթել է Տորիխոսը, իսկ արնուլֆիստների թեկնածու Խոսե Միգել Ալեման զբաղեցրել է միայն երրորդ տեղը՝ ստանալով ձայների 16 տոկոսը։
Ծանոթագրություններ
Կատեգորիա:Կառավարության կին ղեկավարներ Կատեգորիա:Պանամայի քաղաքական գործիչներ Կատեգորիա:Պետության կին ղեկավարներ Կատեգորիա:21-րդ դարի կին քաղաքական գործիչներ
Մարկ Բրաուն
Մարկ Բրաուն (Marc Tolon Brown, ), ամերիկացի մանկագիր, մանկական գրքերի պատկերազարդող։
Կենսագրություն
Նա հաճախել է Մաքդաուելի ավագ դպրոցը, այնուհետև ավարտել է Քլիվլենդի գեղարվեստի ինստիտուտը (Cleveland Institute of Art):
Աշխատել է որպես բեռնատարի վարորդ, խոհարար, հեռուստատեսության գեղարվեստական ​​ղեկավար և քոլեջի ուսուցիչ։
Ոգեշնչելով նկարիչներ Մարկ Շագալի և Մորիս Սենդակի աշխատանքներով, որին համաշխարհային համբավ է բերել «Այնտեղ, որտեղ ապրում են հրեշները» (1963 թվական) գրքի պատկերազարդումը, որոշում է իր ուժերը փորձել և նկարազարդել մանկական գրքեր։
1969 թվականից աշխատել է որպես գրքերի նկարազարդող։ Հայտնի է դարձել բազմաթիվ գրքերի պատկերազարդման շնորհիվ. դրանց մեջ աչքի է ընկնում հատկապես Արթուրի մասին շարքը, որը հիմք է դարձել կանադա-ամերիկյան համանուն անիմացիոն շարքի ստեղծման համար։ Գիրքը պատմում է գետնախոզ Արթուրի արկածների մասին։
Այս շարքի ավելի քան 65 միլիոն գրքեր վաճառվել են միայն ԱՄՆ-ում։ Նրա գրքերը, հաղորդումները, էլեկտրոնային գրքերը և հեռուստաշոուները հանրաճանաչ են ավելի քան 80 երկրների երեխաների շրջանում։
Մարկ Բրաունի գրքերը և հեռուստասերիալները ստացել են բազմաթիվ մրցանակներ, ընդգրկվել են ըստ «Նյու Յորք Թայմս» բեսթսելլերների ցանկում, մի քանի անգամ արժանացել «Էմմի» պրայմ թայմ (1997, 2000, 2001) և Ջորջ Պաբոդի մրցանակների` հեռարձակման, զվարճանքի և մանկական ծրագրերի ոլորտներում ունեցած նշանակալի ձեռքբերումների համար։
Ընտրված աշխատանքներ
Բրաունի կողմից գրված և նկարազարդված գրքերը.
Արթուրի արկածների մասին շարք
Արտաքին հղումներ
Կատեգորիա:Ամերիկացի մանկագիրներ Կատեգորիա:Ամերիկացի պրոդյուսերներ
Թոմ և Ջերի․ Կատակերգական շոու
Հեռարձակում
Մուլտֆիլմը հեռարձակվել է «CBS» հեռուստաալիքով։ Մեծ Բրիտանիայում այն ցուցադրվել է «POP» ալիքով, Ոուսաստանում՝ «СТС»-ով մինչև 2015 թվականը։
Արտաքին հղումներ
Կատեգորիա:1980 մուլտֆիլմեր Կատեգորիա:Ամերիկյան մուլտսերիալներ Կատեգորիա:Մուլտֆիլմեր կենդանիների մասին
Կեղծճանկաթաթիկ դիխոտոմիկ
Կեղծճանկաթաթիկ դիխոտոմիկ, խաչածաղկավորների ընտանիքին պատկանող ծածկասերմ բույս։ Գրանցված է Հայաստանի Հանրապետության Կարմիր գրքում։
Նկարագրություն
Դիխոտոմիկ, 3-10 սմ ցողունով, միամյա, նուրբ բույս է։ Տերևները երկարավուն են, 5 ջղերով։ Ծաղկաբույլը կարճացած ողկույզ է և ծածկված է վերին տերևներով։ Ծաղիկները դեղին են, քառատիպ։ Պատիճակները ծածկված են պարզ գլխիկավոր մազիկներով, ձվաձև են, տափակ, միաբույն և միասերմ ։
Տարածում
Հայաստանում հանդիպում է Երևանի (Վեդի, Արարատ, Սուրենավան, Արմաշ, Ենգիջա, Երախի և Ուրծի լեռնաշղթաներ) ֆլորիստիկական շրջանում։ Հանդիպում է նաև |Նախիջևանում, Արևելյան Անդրկովկասում, Իրանում ։
Էկոլոգիա
Աճում է ստորին լեռնային գոտում՝ ծովի մակարդակից 800-1000 մ բարձրությունների վրա։ Ծաղկում է ապրիլ ամսին, պտղակալում՝ մայիսին ։
Պահպանություն
Վտանգված տեսակ է։ Հայտնի է միայն Արարատի մարզում։ Տարածման և բնակության շրջանների մակերեսը 500 կմ²-ից պակաս է։ Կապված անթրոպոգեն գործոնների հետ՝ տեսակին սպառնում է անհետացում։ Հայաստանի Կարմիր գրքի առաջին հրատարակության մեջ ընդգրկված չէր։ Ընդգրկված չէ նաև CITES-ի և Բեռնի կոնվենցիաների հավելվածներում ։
Պահպանության միջոցառումներ չեն իրականացվում ։
Ծանոթագրություններ
Կատեգորիա:Ծածկասերմեր Կատեգորիա:Խաչածաղկավորներ Կատեգորիա:Միամյա բույսեր Կատեգորիա:ՀՀ Կարմիր գրքում գրանցված բույսեր
Մեխակ Գրոսհայմի
Մեխակ Գրոսհայմի, մեխակազգիների ընտանիքին պատկանող ծածկասերմ բույս։ Գրանցված է Հայաստանի Հանրապետության Կարմիր գրքում։
Նկարագրություն
20-40 սմ բարձրությամբ բազմամյա բույս է։ Ունի 12-17 մմ երկարությամբ բաժակ։ Ծաղկաբույլերում ծաղիկները վահանիկանման են կամ միայնակ։ Ծաղկակից թփերը 4-6 (8) հատ են։ Պսակաթերթերը վարդագույն են, ծիրանագույն, անհավասար ու ատամնեզր, վերևում ունեն մազիկներ ։
Տարածվածություն
Հայաստանում հանդիպում է Սևանի (Սևան, Արգիճի) և Դարեղեգիսի (Սելիմի լեռնանցք, Քարվանսարայի շրջակայք) ֆլորիստիկական շրջաններում ։
Էկոլոգիա
Աճում է վերին լեռնային գոտում՝ ծովի մակարդակից 1800-2000 մ բարձրությունների վրա, քարքարոտ լանջերին, լեռնային տափաստանում և մարգագետնատափաստանում, մարգագետիններում։ Ծաղկում է հուլիս ամսին, պտղաբերում՝ օգոստոսին ։
Պահպանություն
Վտանգված տեսակ է։ Հայաստանի էնդեմիկ է։ Տարածման և բնակության շրջանների մակերեսը 500 կմ²-ից պակաս է։ Տեսակին պայմանների փոփոխություն գյուղատնտեսական հանդակների և ռեկրեցիայի ինտենսիվացման պատճառով սպառնում է աճելավայրերի կրճատման վտանգ ։ Կարմիր գրքի առաջին հրատարակությամ մեջ ընդգրկված չէր։ Ընդգրկված չէ նաև CITES-ի և Բեռնի կոնվենցիաների հավելվածներում ։
Պոպուլյացիայի մի մասը պահպանվում է «Սևան» ազգային պարկի տարածքում ։
Ծանոթագրություններ
Կատեգորիա:Վտանգված տեսակներ Կատեգորիա:Ծածկասերմեր Կատեգորիա:Մեխակազգիներ Կատեգորիա:Բազմամյա բույսեր Կատեգորիա:ՀՀ Կարմիր գրքում գրանցված բույսեր
Նիդերլանդների Թագավորություն
Նիդերլանդների Թագավորություն (Koninkrijk der Nederlanden), բաղկացուցիչ ինքնիշխան պետություն Արևմտյան Եվրոպայում և Կարիբյան ավազանում, բաղկացած է 4 մասից (տարածք)՝ հենց Նիդերլանդներից (հիմնադիր երկիր), Արուբայից, Կյուրասաոյից և Սինտ Մաարտենից։ Հիմնադիր երկիր Նիդերլանդների մեծ մասը գտնվում է Արևմտյան Եվրոպայում, բացառությամբ Բոնեյրեի, Սինթ Էստատիուսի և Սաբայի, որոնք ունեն հատուկ համայնքների կարգավիճակ և գտնվում են Կարիբյան ավազանում ։
Մեմի Գամեր
Մերի Ուիլա «Մեմի» Գամեր (Mary Willa "Mamie" Gummer, ), կինոյի և հեռուստատեսության ամերիկացի դերասանուհի։
Նիդերլանդների Թագավորություն
Թագավորության ընդհանուր մակերեսը 42 525 քառակուսի կիլոմետր է, բնակչությունը՝ մոտ 17 միլիոն։ Նիդեռլանդների թագավորությունը ՆԱՏՕ-ի և ԵՄ-ի անդամ է։
Մեմի Գամեր
Դերասանուհի Մերիլ Սթրիփի դուստրը։
Նիդերլանդների Թագավորություն
Պատմություն
Մինչև 2010 թվականի հոկտեմբերի 10-ը Կյուրասաոն, Բոնայրեն, Սինտ Մաարտենը, Սինթ Էստատիուսը և Սաբան կազմում էին Նիդերլանդական Անտիլյան կղզիների ինքնավարությունը, որը Թագավորության 3 անդամներից մեկն էր, բացի բուն Նիդերլանդներից և Արուբայից։ Նախկինում Նիդեռլանդների Թագավորության կազմում էին նաև Սուրինամը (մինչև 1975 թվականը) և Նիդեռլանդական Նոր Գվինեան (մինչև 1963 թվականը)։
Մեմի Գամեր
Վաղ տարիներ
Մերի Գամերը ծնվել է 1983 թվականի օգոստոսի 3-ին դերասանուհի Մերիլ Սթրիփի և քանդակագործ Դոն Գամերի ընտանիքում ։ Նա իր ավագ եղբոր՝ Հենրիի և քույրերի՝ Գրեյսի ու Լուիզայի հետ մեծացել է Լոս Անջելեսում, Կալիֆոռնիայում և Կոնեկտիկուտում։